
ДО
ОБЩИНСКИ СЪВЕТ
БУРГАС


Д О К Л А Д Н А   З А П И С К А
от
ДИМИТЪР НИКОЛОВ НИКОЛОВ
КМЕТ на ОБЩИНА БУРГАС


ОТНОСНО: Прекратяване на съсобственост между Община Бургас и физически лица в недвижим имот, представляващ УПИ VIII-30 в кв. 13 по плана на с. Твърдица, общ. Бургас, съответен на ПИ с идентификатор 72151.501.30 по одобрените КККР на с. Твърдица, чрез продажба на общинската идеална част от имота

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх. №94-01-18910/07.06.2022 г., подадена от С. А. Г. и К. А. Ч., относно прекратяване на съсобственост в недвижим имот, находящ се в с. Твърдица, общ. Бургас, представляващ ПИ с идентификатор 72151.501.30 по КККР на с. Твърдица, чрез изкупуване на общинската идеална част от него.
Съгласно нот. акт №162, том 3, дело 2275/1974 г. на Т. Д. Т., нотариус при Бургаски районен съд и удостоверение за наследници с изх. №94-01-40510/16.12.2020 г. на Дирекция „Гражданска регистрация на населението“ при Община Бургас, К. А. Ч. и С. А. Г. са собственици на дворно място с площ 860 кв. метра, находящо се в с. Твърдица, съставляващо парцел XIV, кв. 15 по плана на с. Твърдица, при граници: улица, улица, парцел XV и парцел VI.
По действащия ПУП-ПРЗ на с. Твърдица, общ. Бургас, одобрен със Заповед №1191/09.11.1998 г. на Зам.-кмет на Община Бургас, цитираният имот съответства на УПИ VIII-30 в кв. 13, с площ 904 кв. метра и е идентичен на ПИ с идентификатор 72151.501.30 по КККР на с. Твърдица, одобрени със Заповед №РД-18-93/12.12.2015 г. на Изпълнителния Директор на АГКК, последно изменени със Заповед №18-2145/28.02.2022 г. на Началник на СГКК, целият с площ 904 кв. метра.
Видно от издадено удостоверение с изх. №94-01-18910(2)/24.10.2022 г. на дирекция „Устройство на територията“ при Община Бургас и приложена към него комбинирана скица-извадка, е направено обследване на имота по действащ, предходен план, одобрената КК на населеното място и документи за собственост и е констатирано, че 23/904 кв. метра ид. части от УПИ VIII-30 в кв. 13 по ПУП-ПРЗ на с. Твърдица, общ. Бургас, са общинска собственост. 
Съсобствеността в имота е възникнала по силата на действащия ПУП-ПРЗ на населеното място, като към имота e придадена част от улицата от изток.
За общинската идеална част в посочения имот е съставен Акт №10160/16.01.2023 г. за частна общинска собственост.
Цитираното заявление е разгледано в комисия, назначена с моя Заповед №2895/23.08.2022 г. Същата е взела решение, обективирано в протокол от 08.02.2023 г., със становище, че общинската идеална част не отговаря на изискванията на чл.19 от ЗУТ за обособяване на самостоятелен урегулиран поземлен имот и са налице условията за прекратяване на съществуващата съсобственост между Община Бургас, Ст. Ал. Г. и К. Ал. Ч., в УПИ VIII-30 в кв. 13  по плана на с. Твърдица, общ. Бургас, одобрен със Заповед № 1191/09.11.1998 г. на Кмета на Община Бургас, целият с площ 904 кв.м, съответен на ПИ с идентификатор 72151.501.30 и с площ 904 кв.м по КККР на с. Твърдица, одобрени със Заповед №РД-18-93-12.12.2015 г. на Изпълнителен директор на АГКК, последно изменени със Заповед №18-2145-28.02.2022 г. на Началника на СГКК–гр. Бургас, чрез продажба на общинската идеална част в размер на 23/904 кв.м ид.ч. от имота по реда на чл.36, ал.1, т.2 от Закона за общинската собственост.
Възложено е изготвяне на пазарна оценка от правоспособен независим оценител на недвижими имоти, вписан в регистъра към КНОБ, съгласно изискванията на чл.41, ал.2, във връзка с чл.22, ал.3 от ЗОС, за 23/904 кв.м ид.ч. от посочения имот, определена в размер на 1 650 (хиляда шестстотин и петдесет) лева, без ДДС.
Данъчната оценка за общинските 23/904 кв.м ид.ч. от УПИ VIII-30 в кв. 13 по плана на с. Твърдица, общ. Бургас, целият с площ 904 кв.м, съответен на ПИ с идентификатор 72151.501.30 по одобрените КККР на с. Твърдица, е в размер на 103,40 лева.
С оглед на гореизложеното и в изпълнение на правомощията ми по чл.64, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет–Бургас, като взех предвид решение от 08.02.2023 г. на комисията, назначена с моя Заповед №2895/23.08.2022 г., което възприемам изцяло, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.36 от Закона за собствеността, чл.36, ал.1, т.2 от Закона за общинската собственост и чл.41, ал.1, т.2 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следните
РЕШЕНИЯ:

Да се прекрати съсобствеността между Община Бургас, С. А. Г. с ЕГН *** и с постоянен адрес: гр. ***, ж.к. ***, бл. *, вх. *, ет. * и К. А. Ч. с ЕГН *** и с постоянен адрес: гр. ***, ж.к. ***, бл. *, , вх. *, ет. *, чрез продажба на общинските 23/904 (двадесет и три от деветстотин и четири) кв.м ид.ч. от УПИ VIII-30 (осем римско, отреден за имот с планоснимачен номер тридесет) в кв. 13 (тринадесет) по действащия ПУП-ПРЗ на с. Твърдица, общ. Бургас, одобрен със Заповед №1191/09.11.1998 г. на Кмета на Община Бургас, целият с площ 904 (деветстотин и четири) кв.м, с отреждане „за жилищно строителство“, при граници: североизток и северозапад–улица, югоизток–УПИ IX-29, югозапад–УПИ VII-31, съответен на ПИ с идентификатор 72151.501.30 (седем две едно пет едно точка пет нула едно точка три нула) и с площ 904 (деветстотин и четири) кв.м по КККР на с. Твърдица, одобрени със Заповед №РД-18-93-12.12.2015 г. на Изпълнителен директор на АГКК, последно изменени със Заповед №18-2145-28.02.2022 г. на Началник на СГКК-Бургас, при съседи: 72151.501.334, 72151.501.31, 72151.501.184, 72151.501.341, за сумата от 1 650 (хиляда шестстотин и петдесет)  лева, без ДДС.

[bookmark: _GoBack]Приложение: Заявление с №94-01-18910/07.06.2022 г. в Община Бургас, подадена от С. А. Г. и К. А. Ч.; Акт за частна общинска собственост 10160/16.01.2023 г.; Нот. акт №162, том 3, дело 2275/1974 г. на Т. Д. Т., нотариус при Бургаски районен съд; Удостоверение за наследници; Скица, издадена от СГКК–гр. Бургас, за ПИ с идентификатор 72151.501.30 по КККР на с. Твърдица; Комбинирана скица-извадка от ПУП-ПРЗ, издадена от дирекция „Устройство на територията“ при Община Бургас, за УПИ VIII-30 в кв. 13 по действащия ПУП-ПРЗ на с. Твърдица, общ. Бургас; Протокол от 08.02.2023 г. на комисия, назначена със Заповед №2895/23.08.2023 г. на Кмета на Община Бургас; Експертна оценка за определяне на пазарната стойност на имота, изготвена от правоспособен независим оценител на недвижими имоти, вписан в регистъра към КНОБ; Удостоверение за данъчна оценка, издадено от дирекция „Местни приходи от данъци, такси и реклама“ при Община Бургас.



ДИМИТЪР НИКОЛОВ
Кмет на Община Бургас

Съгласували:
ЗЛАТИНА ГЕОРГИЕВА
Директор на дирекция ПНО

ЖИВКО ДИМИТРОВ
Директор на дирекция УОС

КАТЕРИНА СИДЕРОВА-ГРУДОВА
Главен юрисконсулт УОС

ПЕНКА БУЙНОВА
Главен експерт УОС

Изготвил:
Ивелина Маринска
Старши експерт УОС

